**Лейпалінгіс** (літ.: Leipalingis, славянізаваныя назвы — **Лейпуны**, **Ляйпуны**) — мястэчка ў Літве, за 12 км на паўночны захад ад Друскінінкая, на рацы Пасярэйцы. Уваходзіць у склад Друскінінкайскага самакіравання Алітускага павета, цэнтр Лейпалінгіскай сянюніі. Насельніцтва 1552 чал. (2011).

Назва
-----

Назва "Лейпалінгіс" ад пруска-яцвяжскай назвы дрэва ліпы — *leipa* (па-літоўску *liepa*), з тыповым пруска-яцвяжскім суфіксам -*ing*-. У элеменце *Leipal-* бачаць сувязь з літоўскім дыялектным *liepalė* "ліпка". Таму назву ўмоўна можна перадаць як "Ліпкавічы".

Гісторыя
--------

### Вялікае Княства Літоўскае

Першы пісьмовы ўспамін пра Лейпуны датуецца 1504 годам. У гэты час вёска ўваходзіла ў склад Гарадзенскага павета Троцкага ваяводства.

У XVI стагоддзі Лейпуны знаходзіліся ў валоданні Сапегаў, якія пабудавалі тут царкву (пазней — касцёл). Пасля Сапегаў мястэчка перайшло да Масальскіх, у канцы XVIII стагоддзя — да Плятэраў.

### Пад уладай Расійскай імперыі

У выніку трэцяга падзелу Рэчы Паспалітай у 1795 годзе Лейпуны апынуліся ў складзе Прусіі, у 1807 годзе згодна з Тыльзіцкім мірным дагаворам — у складзе Расійскай імперыі, у Сейненскім павеце Аўгустоўскай губерні.

У 1806—1826 гадах у Лейпунах збудавалі мураваны касцёл. У 1807 годзе тут пачала працаваць школа, у 1906 годзе — бібліятэка. На 1827 год у Лейпунах было 43 будынкі. У часы Першай сусветнай вайны ў 1915 годзе мястэчка занялі нямецкія войскі.

### Найноўшы час

Згодна з Рыжскім мірным дагаворам 1921 года Лейпуны апынуліся ў складзе Літвы. У часы Другой сусветнай вайны з чэрвеня 1941 да 1944 года мястэчка знаходзілася пад акупацыяй Трэцяга Рэйха.

У 1990-я гады ўлады Літвы ўключылі Лейпуны ў афіцыйны этнаграфічны рэгіён Дзукія.

* Мястэчка на старых здымках
* Касцёл на Рынку, 1915 г.Касцёл на Рынку, 1915 г.
* Палац Крушэўскіх, 1900-я гг.Палац Крушэўскіх, 1900-я гг.
* Палац, 1900-я гг.Палац, 1900-я гг.
* Палац, 1900-я гг.Палац, 1900-я гг.

* Флігель, 1900-я гг.Флігель, 1900-я гг.
* Парк, 1900-я гг.Парк, 1900-я гг.
* Парк, 1900-я гг.Парк, 1900-я гг.
* Парк, 1900-я гг.Парк, 1900-я гг.

Насельніцтва
------------

* **XIX стагоддзе**: 1827 год — 323 чал.
* **XXI стагоддзе**: 2011 год — 1552 чал.

Славутасці
----------

* Касцёл Унебаўзяцця Найсвяцейшай Дзевы Марыі (1806—1826)
* Іўдзейскія могілкі
* Сядзіба Крушэўскіх (XVIII—XIX стагоддзі)

Галерэя
-------

* Краявіды Лейпалінгіса
* КасцёлКасцёл
* Інтэр’ер касцёлаІнтэр’ер касцёла
* Палац КрушэўскіхПалац Крушэўскіх
* ПаркПарк

Зноскі
------

1. ↑  Напісанне ў адпаведнасці з ТКП 187-2009 (03150) «Спосабы і правілы перадачы геаграфічных назваў і тэрмінаў Літоўскай Рэспублікі на беларускую мову»
2. ↑  Вялікі гістарычны атлас Беларусі : у 4 т. / Дзяржаўны камітэт па маёмасці Рэспублікі Беларусь, Рэспубліканскае унітарнае прадпрыемства «Белкартаграфія»; рэдкалегія: В. Л. Насевіч (галоўны рэдактар) [і інш.]. — Т. 2 / [складзены і падрыхтаваны да друку ў 2012 г. ; спецыяльны змест распрацавалі: Я. К. Анішчанка і інш.] — 2013 — 1 атлас (347, [4] с.) : каляр. карты, тэкст, іл. паказальнік — ISBN 978-985-508-245-4. С. 87.
3. ↑  Słownik geograficzny Królestwa Polskiego i innych krajów słowiańskich. Tom VI: Malczyce — Netreba (польск.). — Warszawa, 1885. S. 126.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Лейпалінгіс
* Лейпуны на сайце Radzima.org